MASTER PROSJEKTBESKRIVELSE

Anastasia Garbar

Tema: avkolonisering og avmaskulinisering av det akademiske pensumet, med fokus på mangel

av kvinner på mastergradstudiet i allmenn litteraturvitenskap.

Problemstilling foreløpig: hvorfor finnes det få eller ingen kvinner på pensumet i allmenn

litteraturvitenskap?

Jeg vil se på hvordan og hvorfor det finnes få eller ingen kvinner på pensumet, gjennom å se på

muligheter til å erstatte noen av tekster som allerede er på pensum med de av kvinner. Jeg vil

også se på teoretiseringen av feminismen i litteratur, blant annet ved å lese Rita Felski, Toril

Moi, Gayatri Spivak, Luce Irigaray og ”Feministisk litteraturteori”, en antologi redigert av Irene

Iversen. Dette er min foreløpige bibliografi, med flere kommende titler.

I dag har vi en debatt gående om hvorfor pensum i akademia er dominert av vestlige forskere,

og hvordan vi kan avkolonisere pensumet gjennom å aktivt tilføye verker av ikke-vestlige

forfattere og akademikere. Det bidrar uten tvil til mer mangfold i forskning. Det samme kan vi

aktivt gjøre med kvinner på pensumet i de mest mannsdominerte studieprogrammer, slik som

allmenn litteraturvitenskap. Dert ligger til og med i ordet: allmenn. Det er et allerede kjønnet

navn, som ekskluderer alt som ikke er mannlig. Det virker imot sin hensikt, da programmet skal

gi studentene en bred oversikt og forståelse av de viktigste verker innen vestlig litteratur.

Allikevel er det en mangel på kvinnelig navn på pensumet på både bachelor-og

mastergradsnivå, og den brede oversikten vi egentlig skal få gjennom å følge programmet og

ta eksamener forsvinner. Kommer denne mangelen på kvinnelige forfattere og teoretikere ut fra

en forståelse om kvalitet eller kvantitet: er det på grunn av en oppfatning av at kvinner ikke

skrev bra nok eller på grunn av en faktisk fysisk mangel på verk av kvinner? Dette er noe av

det jeg har lyst å skrive om.